

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 402-03/22-01/32

URBROJ: 2186-10-01/1-22-01

Vidovec, 29. prosinca 2022.

Temeljem odredbe članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19) i članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na 15. sjednici održanoj dana 29. prosinca 2022. godine, donosi

**ODLUKU**

**o raspoređivanju sredstava za redovito**

**financiranje političkih stranaka i nezavisnih**

**vijećnika za 2023. godinu**

**Članak 1.**

Ovom se Odlukom raspoređuju sredstva za redovito financiranje političkih stranaka i članova izabranih s liste grupe birača (u daljnjem tekstu: nezavisni vijećnici) zastupljenih u Općinskom vijeću Općine Vidovec (u daljnjem tekstu: Općinsko vijeće) za razdoblje od 1. siječnja do 31. prosinca 2023. godine, koja su osigurana u Proračunu Općine Vidovec za 2023. godinu.

**Članak 2.**

Riječi i pojmovi koji se koriste u ovoj Odluci, a koji imaju rodno značenje, odnose se na jednak način na muški i ženski rod, bez obzira u kojem su rodu navedeni.

**Članak 3.**

Za svakog člana Općinskog vijeća utvrđuje se jednaki iznos sredstava tako da pojedinoj političkoj stranci odnosno nezavisnom vijećniku pripadaju sredstva razmjerno broju mjesta članova u Općinskom vijeću, prema konačnim rezultatima izbora za članove predstavničkih tijela.

Za svakog člana Općinskog vijeća utvrđuje se tromjesečni iznos sredstava u visini od 74,44 eura.

Za svakog člana Općinskog vijeća podzastupljenog spola, pojedinoj političkoj stranci i nezavisnim vijećnicima pripada i pravo na naknadu u visini od 10% iznosa predviđenog po svakom vijećniku iz stavka 2. ovoga članka te se temeljem istog utvrđuje iznos od 81,88 eura tromjesečno.

**Članak 4.**

Političkim strankama i nezavisnim vijećnicima zastupljenim u Općinskom vijeću za2023. godinu raspoređuju se sredstva u iznosima kako slijedi:

|  |  |  |  |  |  |
| --- | --- | --- | --- | --- | --- |
| **Naziv političke stranke/ ime i prezime nezavisnog vijećnika** | **Broj**  **vijećnika** | | | **Iznos**  **u eurima**  **za 2023. godinu** | **Tromjesečni**  **iznos u eurima** |
| **M** | **Ž** | **Ukupno** |
| Hrvatska demokratska zajednica (HDZ) | 3 | 2 | 5 | 1.548,32 | 387,08 |
| Hrvatska stranka umirovljenika (HSU) | 1 | 0 | 1 | 297,76 | 74,44 |
| Narodna stranka - Reformisti | 0 | 1 | 1 | 327,52 | 81,88 |
| Socijaldemokratska partija Hrvatske (SDP) | 1 | 0 | 1 | 297,76 | 74,44 |
| Nezavisna vijećnica Ines Pavleković | 0 | 1 | 1 | 327,52 | 81,88 |
| Nezavisni vijećnik David Šantek | 1 | 0 | 1 | 297,76 | 74,44 |
| Nezavisni vijećnik Danijel Mašić | 1 | 0 | 1 | 297,76 | 74,44 |
| Nezavisni vijećnik Mihael Blažeković | 1 | 0 | 1 | 297,76 | 74,44 |
| Nezavisni vijećnik Matija Mihalina | 1 | 0 | 1 | 297,76 | 74,44 |
| **UKUPNO** | **9** | **4** | **13** | **3.989,92** | **997,48** |

**Članak 5.**

Raspoređena sredstva iz članka 4. ove Odluke doznačuju se na žiro račun političke stranke, odnosno na poseban račun nezavisnog vijećnika tromjesečno u jednakim iznosima.

**Članak 6**.

Općina Vidovec dužna je objaviti na svojim mrežnim stranicama, najkasnije do 01. ožujka tekuće godine za prethodnu godinu, izvješće o iznosu raspoređenih i isplaćenih sredstava iz Proračuna Općine Vidovec za redovito godišnje financiranje svake političke stranke zastupljene u Općinskom vijeću Općine Vidovec i nezavisne vijećnike.

**Članak 7.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović